जाम की सूचना मिलते ही अलेवा थाना प्रभारी दलबल सहित मौके पर पहुंच गए। मगर ग्रामीण उनकी कोई भी बात सुनने को राजी नहीं हुए। बाद में बिजली विभाग नगूरां के जेई प्रदीप कुमार तथा सफीदों के पुलिस उपाधीक्षक सभाचंद ने मौके पर ग्रामीणों को आश्वासन दिया कि गांव पेगां सहित डाहौला, चूहड़पुर, शामदों, थुआ, बुल्लाखेड़ी को भी अलग फीडर से जोड़ दिया जाएगा। लगभग पांच घंटे लगे जाम के कारण यात्रियों तथा वाहन चालकों को अच्छी खासी परेशानी का सामना करना पड़ा।